|  |
| --- |
| Kurzus kódja: BBN-FIL-101.15, BBV-020/01 |
| Kurzus megnevezése: A filozófia mint életforma: antik és modern perspektívák |
| Kurzus megnevezése angolul: Philosophy as form of life: ancient and modern perspectives |
| Kurzus előadója: Bene László doc. |
| |  |  | | --- | --- | | A KURZUS ELSŐ FOGLALKOZÁSÁRA a 2019. febr. 11-ÉN KEZDŐDŐ HÉTEN KERÜL SOR. |  | |

|  |
| --- |
| A jegyszerzés módja(i): kollokvium |
| Követelmények: A vizsgaanyag elsajátítása. |

|  |
| --- |
| Kurzus leírása, tematikája:  Pierre Hadot tézise szerint a filozófia az antikvitásban nem pusztán teoretikus vállalkozás, hanem életforma, melyben a megismerés önmagunk átalakításának, egzisztenciális beállítódásunk megváltoztatásának eszköze, "lelkigyakorlat". E tétel –bár megszorításokat kíván– termékeny szempontot kínál az antik filozófiakoncepciók értelmezéséhez, és a filozófia felfogásában az újkorban bekövetkezett változások azonosításához. Tematika: 1. Igazság és életgyakorlat a korai görög filozófiában: Püthagorasz, Xenophanész és Hérakleitosz. 2. Filozófia és szofisztika. 3–4. Szókratész mint a filozófus paradigmája. 5. Platón: tudás és cselekvés. 6. Platón: filozófiai paideia. 7. Teória és praxis Arisztotelésznél.  8. A filozófia mint "az élet művészete": sztoikusok, epikureusok és szkeptikusok. 9. Plótinosz: metafizikai elmélet és életgyakorlat. 10. Keresztény filozófia. 11. Ismeretkritika és a tudományfelfogás átalakulása a kora újkorban: Francis Bacon és Descartes. 12. Filozófia és élet a modernitásban: Schopenhauer, Kierkegard és Nietzsche. |

|  |
| --- |
| Kurzushoz tartozó kötelező irodalom:  Platón: *Szókratész védőbeszéde*, ford. Mogyoródi Emese, in: Platón: *Euthüphrón. Szókratész védőbeszéde. Kritón*. Atlantisz Kiadó, 2005.  Platón: *Állam* V–VII. könyv, ford. Steiger Kornél, Atlantisz Kiadó, 2014.  Arisztotelész: *Nikomakhoszi etika* VI. és X. könyv. Európa Könyvkiadó, 1987.  A. Long - D. Sedley: *A hellenisztikus filozófusok*, Akadémiai, 2014, 24–25. fejezet, 66. fejezet, 71. fejezet.  Marcus Aurelius: *Elmélkedések*, ford. Steiger Kornél, Atlantisz Kiadó, 2016.    Plótinosz: *A természetről, a szemlélődésről és az Egyről*, in: Plótinosz: *Az Egyről, a szellemről és a lélekről*. Válogatott írások. Európa, 1986, 64–82.  Szent Ágoston: *Vallomások* VII-VIII. könyv, ford. Városi István, Gondolat, 1987.  Pierre Hadot: *A lélek iskolája. Lelkigyakorlatok és az ókori filozófia*. Kairosz Kiadó, 2010. |